b'\n_START_ARTICLE_\nMateja Ke\xc5\xbeman\n_START_SECTION_\nNogometna pot\n_START_PARAGRAPH_\nKariero je za\xc4\x8del v FK Zemun, nato nadaljeval v Radni\xc4\x8dkem iz Pirota, FK Loznica in Sartidu iz Smedereva. Ko je bil star 19 let je podpisal za FK Partizan iz Beograda. V sezoni 1998 - 1999 je na 38. tekmah dosegel 28 golov in postal najbolj\xc5\xa1i strelec lige. Prvi\xc4\x8d je za reprezentanco Jugoslavije nastopil na prijateljski tekmi proti Kitajski maja leta 2000, na kateri je dosegel gol. Do sedaj je za reprezentanco dosegel 17 golov, udele\xc5\xbeil pa se je Evropskega prvenstva 2000 v Belgiji in na Nizozemskem in Svetovnega prvenstva v Nem\xc4\x8diji 2006. Bil je eden izmed najbolj zaslu\xc5\xbeenih za udele\xc5\xbebo Srbije in \xc4\x8crne gore na svetovnem prvenstvu, saj je v kvalifikacijah dosegel 5 golov(najbolj pomembni proti reprezentancam \xc5\xa0panije in Bosne in Hercegovine).\n_START_SECTION_\nPSV Eindhoven\n_START_PARAGRAPH_\nPri 21. letih je podpisal za PSV iz Eindhovna in istega leta postal najbolj\xc5\xa1i strelec nizozemskega prvenstva s 24. goli na 34. tekmah. V PSV-ju je dobil vzdevek Batman po pesmi, ki se je predvajala vsaki\xc4\x8d ko je dosegel gol. Za PSV je v treh letih na 122 tekmah dosegel 105 zadetkov(v prvenstvu 81).'